सरकारी प्रयास नाकाफी, पाठ्यक्रम के निर्माण में शिक्षकों की भूमिका नदारद
नितानन्दपब्लिक स्कूल में भारत ज्ञान-विज्ञान समिति हरियाणा, हरियाणा ज्ञान-विज्ञान समिति एवं हरियाणा विद्यालय अध्यापक संघ के संयुक्त तत्वावधान में ‘शिक्षा बचाओ, शिक्षा बढ़ाओ’ के आह्वान के साथ जिला स्तरीय शिक्षा सभा की गई। कार्यक्रम की अध्यक्षता संयुक्त रूप से डाॅ. एसके सेठी, बलजीत सिंह, डाॅ. आरएस दहिया एवं डाॅ. एमएस नरवाल ने की। अनेक शिक्षकों के गंभीर सुझावों से यह बात उभरी कि शिक्षकों के गहन प्रशिक्षण की जरूरत केवल सरकारी प्रयासों से पूरी नहीं हो पा रही है। पाठ्यक्रम के निर्माण में भी शिक्षकों की भूमिका नदारद है।
शिक्षा के क्षेत्र के लिए नीतियां बनाने वाले लोग शिक्षकों और बच्चों की समस्याओं के प्रति अधिक संवेदनशील नहीं हैं। बच्चे परीक्षा में अच्छे अंक प्राप्त करने के साथ-साथ अच्छे इंसान भी बन पाएं, इसके लिए शिक्षा के क्षेत्र में काम करने वाली सामाजिक संस्थाओं को आगे आना होगा। सभा का समापन समिति के अध्यक्ष डाॅ. एमएस नरवाल ने किया।
5घटकों के तालमेल से सुधरेगी शिक्षा व्यवस्था
कार्यक्रमका संचालन करते हुए वेद प्रिय ने कहा कि भारत ज्ञान-विज्ञान समिति करीब 25 वर्ष से शिक्षा के क्षेत्र में कार्यरत है और एक दशक में विशेष रूप से शिक्षा के परंपरागत विचारों के बीच वैकल्पिक विचारों को शिक्षकों के माध्यम से ले जाने का काम कर रही है। शिक्षा व्यवस्था में पांच घटक महत्वपूर्ण है प्रशासन, शिक्षाविद्, अध्यापक, अभिभावक और बच्चे। यदि इन सब घटकों में तालमेल होगा तभी हम आगे बढ़ पाएंगे। भारत ज्ञान-विज्ञान समिति, हरियाणा के सचिव प्रमोद गौरी ने कहा कि शिक्षा में सुधार को लेकर कई आयोग गठित किए गए परंतु दुर्भाग्य से इनकी सिफारिशें लागू नहीं हो पाईं।
स्कूली शिक्षा का बजट 16 प्रतिशत घटा
हरियाणाविद्यालय अध्यापक संघ के राज्य उपाध्यक्ष बलजीत सिंह ने कहा कि स्कूली शिक्षा के स्तर के गिरावट तीन मुख्य कारण हैं। पहला, सामाजिक आंदोलनों की उपस्थिति घटी है। दूसरा, शिक्षा को मानवीय विकास की बजाय रोजगार के साथ जोड़ दिया गया है। तीसरा, लोग जागरूक नहीं हैं। इस वर्ष स्कूली शिक्षा का बजट 16 प्रतिशत घटा दिया गया है। सेवानिवृत्त प्राचार्य एसके सेठी ने कहा कि शिक्षक को अपना दीपक स्वयं ही बनना होगा। उसे खुद ही सही रास्ते का पता होना चाहिए। हरियाणा ज्ञान-विज्ञान समिति के अध्यक्ष डाॅ. आरएस दहिया ने कहा कि शिक्षा लोगों का एजेंडा कैसा बने यह मुख्य बात है। इसके लिए लोगों को एकजुट होने की आवश्यकता है। एमडीयू के समाज शास्त्र विभाग से डाॅ. नीरजा अहलावत पूर्व विभागाध्यक्ष डाॅ. जितेंद्र प्रसाद ने भी अपने विचार रखे। शिक्षा सभा में रोहतक और आसपास के सरकारी तथा शहरी स्कूलों के प्रतिनिधियों ने शिरकत की।
हरियाणा ज्ञान विज्ञान समिति की बैठक के दौरान मौजूद सदस्य। (नीचे) अधिकारी अपनी बात रखते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva